H έλλειψη σιταριού στην εσωτερική αγορά οδηγούσε σε λαϊκές εξεγέρσεις, όπως στην Πάτρα το 1815. Άμεση συνέπεια του μονοπωλίου των σιτηρών ήταν η παράνομη διακίνησή τους. Το λαθρεμπόριο σιτηρών είχε πάρει προεπαναστατικά (ιδίως την περίοδο του ηπειρωτικού αποκλεισμού από τη Βρετανία και τη συνακόλουθη μεγάλη ζήτηση σιτηρών στη Γαλλία) πολύ μεγάλη έκταση. Μάλιστα ο Αλή Πασάς μονοπωλούσε ο ίδιος τα σιτηρά των πολλών τσιφλικιών του και τα εξήγαγε παράνομα, χωρίς να δίνει σημασία στις διαταγές της Yψηλής Πύλης. Δεν θα υπεισέλθουμε εδώ στο ζήτημα του όγκου των παραγόμενων γεωργικών προϊόντων ή στις τιμές πώλησής τους. Ενδεικτικά, θα παραθέσουμε τρεις μόνο σχετικές πληροφορίες: